CELEX: 32017D0973
Language: hu
Date: 2017-06-08 00:00:00
Title: A Tanács (KKBP) 2017/973 határozata (2017. június 8.) az Európai Unió koszovói (Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével. ) jogállamiság-missziójáról (EULEX Koszovó) szóló 2008/124/KKBP együttes fellépés módosításáról

9.6.2017   
               
               
                  HU
               
               
                  Az Európai Unió Hivatalos Lapja
               
               
                  L 146/141
               
            A TANÁCS (KKBP) 2017/973 HATÁROZATA
      (2017. június 8.)
      az Európai Unió koszovói (*1) jogállamiság-missziójáról (EULEX Koszovó) szóló 2008/124/KKBP együttes fellépés módosításáról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 28. cikkére, 42. cikkének (4) bekezdésére és 43. cikkének (2) bekezdésére,
      tekintettel az Unió külügyi és biztonságpolitikai főképviselőjének javaslatára,
      mivel:
      
                  (1)
               
               
                  A Tanács 2008. február 4-én elfogadta a 2008/124/KKBP együttes fellépést (1).
               
            
                  (2)
               
               
                  A Tanács 2016. június 14-én elfogadta a (KKBP) 2016/947 határozatot (2), amely módosította a 2008/124/KKBP együttes fellépést, 2018. június 14-ig meghosszabbította az EULEX Koszovó megbízatását, valamint új pénzügyi referenciaösszeget biztosított a megbízatás Koszovóban történő végrehajtása céljára a 2016. december 14-ig tartó időszakra, továbbá a valamely tagállamba áthelyezett bírósági eljárásokban való segítségnyújtás céljára a 2017. június 14-ig tartó időszakra.
               
            
                  (3)
               
               
                  A Tanács 2016. november 14-én elfogadta a 2008/124/KKBP együttes fellépés módosításáról szóló (KKBP) 2016/1990 határozatot (3), amely pénzügyi referenciaösszeget biztosít a 2017. június 14-ig tartó időszakra.
               
            
                  (4)
               
               
                  Új referenciaösszeget kell biztosítani az EULEX Koszovó megbízatása végrehajtásának céljára a 2018. június 14-ig tartó időszakra.
               
            
                  (5)
               
               
                  E határozat egyetlen rendelkezése sem értelmezhető úgy, mint ami sérti a bírák és ügyészek függetlenségét, illetve autonómiáját.
               
            
                  (6)
               
               
                  Az EULEX Koszovó tevékenységeinek sajátos jellegéből adódóan, mely tevékenységek révén segítséget nyújt a valamely tagállamba áthelyezett bírósági eljárásokban, célszerű ebben a határozatban meghatározni a valamely tagállamba áthelyezett bírósági eljárásokban való segítségnyújtás fedezésére szánt összeget, továbbá támogatás útján biztosítani a költségvetés e részének végrehajtását.
               
            
                  (7)
               
               
                  A 2008/124/KKBP együttes fellépést ennek megfelelően módosítani kell.
               
            
                  (8)
               
               
                  Az EULEX Koszovó végrehajtására olyan helyzetben kerül sor, amely rosszabbodhat, és veszélyeztetheti az Unió külső tevékenységének a Szerződés 21. cikkében meghatározott célkitűzéseit,
               
            ELFOGADTA EZT A HATÁROZATOT:
      1. cikk
      A 2008/124/KKBP együttes fellépés 16. cikke (1) bekezdése tizenegyedik albekezdésének helyébe a következő szöveg lép:
      
         „Az EULEX Koszovó kiadásainak fedezésére szánt pénzügyi referenciaösszeg a 2017. június 15-től2018. június 14-ig tartó időszakra 90 914 000 EUR.
         A tizenegyedik albekezdésben említett összegből az EULEX Koszovó megbízatásának Koszovóban történő végrehajtásával kapcsolatos kiadások fedezésére szánt összeg 49 600 000 EUR és a valamely tagállamba áthelyezett bírósági eljárásokban történő segítségnyújtás fedezésére szánt összeg 41 314 000 EUR.
         A Bizottság támogatási megállapodást ír alá a 41 314 000 EUR összegről az áthelyezett bírósági eljárások lebonyolításáért felelős hivatal nevében eljáró hivatalvezetővel. E támogatási megállapodásra a 966/2012/EU, Euratom európai parlamenti és tanácsi rendeletben (*2) a támogatásokra vonatkozóan meghatározott szabályokat kell alkalmazni.
         Az EULEX Koszovó számára a következő időszakra előirányzandó pénzügyi referenciaösszegről a Tanács határoz.
      
      2. cikk
      Ez a határozat az elfogadásának napján lép hatályba.
      
         Kelt Luxembourgban, 2017. június 8-án.
         
            
               a Tanács részéről
            
            
               az elnök
            
            U. REINSALU
         
      
      
         (*1)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
      
         (1)  A Tanács 2008/124/KKBP együttes fellépése (2008. február 4.) az Európai Unió koszovói jogállamiság-missziójáról, EULEX KOSOVO [helyesen: EULEX Koszovó] (HL L 42., 2008.2.16., 92. o.).
      
         (2)  A Tanács (KKBP) 2016/947 határozata (2016. június 14.) az Európai Unió koszovói jogállamiság-missziójáról (EULEX KOSOVO) [helyesen: EULEX Koszovó] szóló 2008/124/KKBP együttes fellépés módosításáról (HL L 157., 2016.6.15., 26. o.).
      
         (3)  A Tanács (KKBP) 2016/1990 határozata (2016. november 14.) az Európai Unió koszovói jogállamiság-missziójáról (EULEX Koszovó) szóló 2008/124/KKBP együttes fellépés módosításáról (HL L 306., 2016.11.15., 16. o.).